**Цветно патиниращо изкуствено състаряващо покритие за декоративни ефекти чрез нанасяне на тънък полупрозрачен слой**

Едно пътуване в миналото, за преоткриване на цветове, пренесени във времето, реализирани от опитните занаятчийски ръце, които имат да разказват толкова истории: благоуханията на Средиземноморието, горещият пясък на пустинята, багрите на селския пазар, хилядите нюанси на слънцето, изгряващо от морето. Това е продуктът **DREAMS –** не само цветове, но и толкова много мечти, вкарани във Вашия дом.

ХАРАКТЕРИСТИКИ:

Цветно патиниращо изкуствено състаряващо покритие за декоративни ефекти посредством нанасяне на тънък полупрозрачен слой, придаващ мекота и игра на светлини, миещ се продукт; защитен от бактериални атаки, **DREAMS** е на основата на специални синтетични смоли, минерални пълнители, титаниев диоксид и/или светлоустойчиви пигменти, добавки, предназначени да подобрят качествата на нанасяне и запазване на продукта и специфични бактерицидно-фунгицидни добавки.

**DREAMS** е на водна основа, вследствие на което притежава ниско съдържание на разредители, следователно не отделя вредни миризми, както във фазата на полагане, така и в тази на изсъхване, не пожълтява, изсъхва бързо и остава еластичен във времето. **DREAMS**, благодарение на своята отлична прилепваща способност, намира универсално приложение върху най-различни носещи основи.

**DREAMS** притежава следните характеристики: добра проницаемост на водни пари, ниско ниво на задържане на замърсяванията, добра устойчивост на изтъркване и на отмиване, устойчивост на светлина и ултравиолетови лъчи, добро сцепление както към минерални носещи основи, така и към органични оцветявания.

ОБЛАСТИ НА ИЗПОЛЗВАНЕ:

**DREAMS** представлява идеален продукт за създаване на декоративни ефекти с особено високо качество върху вътрешни повърхности. Повишената му прилепваща способност позволява използването на продукта върху зидове, врати, дървени или метални, предварително подготвени, повърхности. **DREAMS** поради своята широка универсалност, може да бъде полаган върху по-голяма част от боите, стига да са подходящо подготвени, леко грапави и не силнопоглъщащи.

След предварителна подходяща подготовка на повърхността, **DREAMS** може да бъде полаган върху: строителна мазилка, бетон, циментови панели (без пластификатори), гипс и производните му, азбестоцимент, оцветявания и покрития (минерални и синтетични, силоксанни, акрилни, маслени и варни дисперсии), дърво и производни му, поцинковани ламарини, метали, защитени от пасивиращи вещества и др.

ПОДГОТОВКА НА НОСЕЩИТЕ ОСНОВИ:

Да се остържи, изчетка и да се подмаже повърхността, където е необходимо.

Да се премахне старата, не добре закрепена боя. В случай на наличие на петна от влага, пушек или цигарен дим, е необходимо да се нанесе предварително подходящ неутрализиращ грунд.

***ВЪРХУ ЗИД*** *-* Да се изгладят евентуални белези и неравности с **PLASTUC TIPO A**, да се нанесе една първа ръка с **PROTEXIL ® ACQUA PRIMER**, след това една или две ръце с **PROTEXIL ® FINE**, бял или в желания цвят.

***ВЪРХУ ЖЕЛЯЗО*** – Да се нанесе една или две ръце с добър преобразувател на ръжда, като предварително е изстържи, почисти с телена четка и евентуално се махнат остатъците от ръжда, след което да се положи една или две ръце от **PROTEXIL ® FINE**, бял или в желания цвят.

***ВЪРХУ ДЪРВО*** – Да се нанесе една ръка от „Sottosmalto”, след което да се положи една или две ръце от **PROTEXIL ® FINE**, бял или в желания цвят.

ПРИЛАГАНЕ:

Полага се със специална ръкавица, четка или гъба, в зависимост от желания ефект, оставя се да дръпне, след което се размазва с подходяща малка шпакла за кит.

Състав на цветовете

С Колекция **DREAMS** могат да бъдат реализирани177 цвята, освен това и със Sistema Tintometrico COLORPLUS, като се започне от Бяла База, както и със SISTEMA PRONTO COLORE, в съответствие със следния пример:

* Боя 810 → База за използуване
* Боя 810 / 3 → 2 опаковки от 0.750 l от База 810 + 1 опаковка от 4 l Бяло
* Боя 810 / 10→ 1 опаковка от 0.750 l от База 810 + 2 опаковки от 4 l Бяло

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Да се измият с вода инструментите, веднага след употребата им.**

ТЕХНИЧЕСКИ ДАННИ:

**РАЗХОДНА НОРМА** 0.180 – 0.200 l/m2

**ИЗСЪХВАНЕ** повърхностно (без да задържа прах) 2 - 3 часа, сухо на допир 4 - 5 часа, в дълбочина – 24 часа

**ОПАКОВКА** 4 l и 1 l

**СЪХРАНЕНИЕ** в здраво запечатани опаковки, защитени от замръзване – до 12 месеца и повече.

**ЦВЕТОВЕ** Cartella colori “DREAMS”

**Класификация в съответствие със Законодателно постановление No 161 от 27.03.2006 г.:**

1) Оцветяване за постигане на декоративни ефекти;

Гранични стойности на емисии от органични летливи съставки (C.O.V.) в g/l:

от 01.01.2007 г. = 300 g/l

от 01.01.2010 г. = 200 g/l

Максимална стойност на емисии от органични летливи съставки (C.O.V.) в продукта:

100 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0880** **DREAMS** |

Полагането на цветното патиниращо изкуствено състаряващо интериорно покритие **DREAMS**, имащ характерния цветен сатенен ефект, притежаващ добра паропроницаемост, устойчивост на изтъркване и износване, добра светлоустойчивост, се осъществява посредством нанасяне на една ръка с четка или валяк от **PROTEXIL ® ACQUA PRIMER**, импрегниращ, заздравяващ, безцветен подложен продукт на основата на акрил-силоксанни смоли, положен до пълното насищане на носещата основа; една или две ръце от **PROTEXIL ® FINE**, бял или в желания цвят, матово силоксанно подложно оцветяване, с цел поддържане носещата основа да бъде пропусклива, леко грапава и еднородна, нанесен с четка или валяк; финално полагане на продукта **DREAMS**, нанесен със специална ръкавица, четка или гъба, в зависимост от желания ефект, оставен да дръпне и след това се размазва с подходяща малка шпакла за кит, с необходимата техника в зависимост от желания естетически ефект.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica